cyanic-selkie/wikianc huggingface dataset:
महाशिवरात्रि
भगवान शिव की अन्य पारम्परिक पूजा
3. महाकाल उज्जैन के अवंति नगर में स्थापित महाकालेश्वर शिवलिंग, जहाँ शिवजी ने दैत्यों का नाश किया था।
4. ॐकारेश्वर मध्यप्रदेश के धार्मिक स्थल ओंकारेश्वर में नर्मदा तट पर पर्वतराज विंध्य की कठोर तपस्या से खुश होकर वरदाने देने हुए यहां प्रकट हुए थे शिवजी। जहां ममलेश्वर ज्योतिर्लिंग स्थापित हो गया।
5. नागेश्वर गुजरात के द्वारकाधाम के निकट स्थापित नागेश्वर ज्योतिर्लिंग।
6. बैजनाथ झारखंड के बैद्यनाथ धाम में स्थापित शिवलिंग।
7. भीमाशंकर महाराष्ट्र की भीमा नदी के किनारे स्थापित भीमशंकर ज्योतिर्लिंग।
8. त्र्यंम्बकेश्वर नासिक (महाराष्ट्र) से 25 किलोमीटर दूर त्र्यंम्बकेश्वर में स्थापित ज्योतिर्लिंग।
9. घृष्णेश्वर महाराष्ट्र के औरंगाबाद जिले में एलोरा गुफा के समीप वेसल गाँव में स्थापित घृष्णेश्वर ज्योतिर्लिंग।
10. केदारनाथ हिमालय का दुर्गम केदारनाथ ज्योतिर्लिंग। हरिद्वार से 150 पर मिल दूरी पर स्थित है।
11. काशी विश्वनाथ बनारस के काशी विश्वनाथ मंदिर में स्थापित विश्वनाथ ज्योतिर्लिंग।
12. रामेश्वरम्‌ त्रिचनापल्ली (मद्रास) समुद्र तट पर भगवान श्रीराम द्वारा स्थापित रामेश्वरम ज्योतिर्लिंग।
मध्य भारत
मध्य भारत में शिव अनुयायियों की एक बड़ी संख्या है। महाकालेश्वर मंदिर, (उज्जैन) सबसे सम्माननीय भगवान शिव का मंदिर है जहाँ हर वर्ष शिव भक्तों की एक बड़ी मण्डली महा शिवरात्रि के दिन पूजा-अर्चना के लिए आती है। जेओनरा, सिवनी के मठ मंदिर में व जबलपुर के तिलवाड़ा घाट नामक दो अन्य स्थानों पर यह त्योहार बहुत धार्मिक उत्साह के साथ मनाया जाता है। दमोह जिले के बांदकपुर धाम में भी इस दिन लाखों लोगों का जमावड़ा रहता है।
दक्षिण भारत
महाशिवरात्रि आन्ध्र प्रदेश, कर्नाटक, केरल, तमिलनाडु और तेलंगाना के सभी मंदिरों में व्यापक रूप से मनाई जाती है।
बांग्लादेश में शिवरात्रि
बांग्लादेश में हिंदू महाशिवरात्रि मनाते हैं। वे भगवान शिव के दिव्य आशीर्वाद प्राप्त करने की उम्मीद में व्रत रखते हैं। कई बांग्लादेशी हिंदू इस खास दिन चंद्रनाथ धाम (चिटगांव) जाते हैं। बांग्लादेशी हिंदुओं की मान्यता है कि इस दिन व्रत व पूजा करने वाले स्त्री/पुरुष को अच्छा पति या पत्नी मिलती है। इस वजह से ये पर्व यहाँ खासा प्रसिद्ध है।
नेपाल पशुपति नाथ में महाशिवरात्रि
महाशिवरात्रि को नेपाल में व विशेष रूप से पशुपति नाथ मंदिर में व्यापक रूप से मनाया जाता है। महाशिवरात्रि के अवसर पर काठमांडू के पशुपतिनाथ मन्दिर पर भक्तजनों की भीड़ लगती है। इस अवसर पर भारत समेत विश्व के विभिन्न स्थानों से जोगी, एवम्‌ भक्तजन इस मन्दिर में आते हैं।
शिव जिनसे योग परंपरा की शुरुआत मानी जाती है को आदि (प्रथम) गुरु माना जाता है। परंपरा के अनुसार, इस रात को ग्रहों की स्थिति ऐसी होती है जिससे मानव प्रणाली में ऊर्जा की एक शक्तिशाली प्राकृतिक लहर बहती है। इसे भौतिक और आध्यात्मिक रूप से लाभकारी माना जाता है इसलिए इस रात जागरण की सलाह भी दी गयी है जिसमें शास्त्रीय संगीत और नृत्य के विभिन्न रूप में प्रशिक्षित विभिन्न क्षेत्रों से कलाकारों पूरी रात प्रदर्शन करते हैं। शिवरात्रि को महिलाओं के लिए विशेष रूप से शुभ माना जाता है। विवाहित महिलाएँ अपने पति के सुखी जीवन के लिए प्रार्थना करती हैं व अविवाहित महिलाएं भगवान शिव, जिन्हें आदर्श पति के रूप में माना जाता है जैसे पति के लिए प्रार्थना करती हैं।
इनसाइक्लोपीडिया ऑफ़ द क़ुरआन
क़ुरआन का विश्वकोश (संक्षिप्त EQ): इस्लामिक विद्वान जेन डैमन मैकऑलिफ द्वारा संपादित कुरानिक अध्ययन के लिए समर्पित एक विश्वकोश है, और ब्रिल पब्लिशर्स द्वारा प्रकाशित किया गया है।
ईसागढ़ तहसील
ईसागढ़ तहसील (Isagarh tehsil) भारत के मध्य प्रदेश राज्य के अशोक नगर ज़िले की एक तहसील और कर विभाग है।
जुभिङ
जुभिङ नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है।
फुकरे
फुकरे मृगदीप सिंह लंबा द्वारा निर्देशित एवं पुलकित सम्राट, अली फज़ल, मनजोत सिंह, प्रिया आनन्द, ऋचा चड्ढा एवं विशाखा सिंह द्वारा अभिनीत 2013 की हास्य फ़िल्म है। इसकी कहानी एवं संवाद विपुल विग ने लिखे हैं, स्क्रीनप्ले विग एवं लाम्बा द्वारा तैयार किया गया है। फ़िल्म का निर्माण एक्सेल एंटरटेनमेंट के बैनर तले हुआ जो 14 जून 2013 को जारी की गयी। धीमी शुरुआत के बावजूद फ़िल्म ने अच्छी सफलता प्राप्त की।
पटकथा
फ़िल्म को दिल्ली में दिखाया गया है जहाँ चार लड़के अथवा "फुकरे" (आलसी के लिए पंजाबी में बोलचाल का शब्द), जो सीधे पैसा कमाने के लिए एक साथ दिल्ली आये हैं।
संगीत
फुकरे का संगीत "टी सिरीज" ने 14 अप्रैल 2013 को जारी किया, जो राम सम्पत द्वारा तैयार किया गया है।
बांग्लादेश के मुख्य न्यायाधीशगण की सूची
बांग्लादेश में सैन्य शासनके के दौरान, १९७३ से १९७५ के बीच, सर्वोच्च न्यायालय को द्विभाजित कर, दो भिन्न, उच्च न्यायालय व सर्वोच्च न्यायालय स्थापित किये गए थे। इस बीच, न्यायमूर्ति रूहुल इस्लाम उच्च न्यायालय के मुख्य न्यायाधीश थे, और सैयद महमूद हुसैन सर्वोच्च न्यायालय के मुख्य न्यायाधीश थे। निम्न तालिका बांग्लादेश के सारे मुख्य न्यायाधीशों को सूचित करती है।
परदेशी वित्तप्रेषण
परदेशी वित्तप्रेषण (remittance) से आशय किसी दूसरे देश में रह रहे या कार्य कर रहे व्यक्ति द्वारा अपने देश में पैसा (वित्त) भेजने से है।
जब एक प्रवासी अपने मूल देश को बैंक, पोस्ट ऑफिस या ऑनलाइन ट्रांसफर से धनराशि भेजता है तो उसे रेमिटेंस कहते हैं। उदाहरण के लिए खाड़ी के देशों में काम कर रहे भारतीय कामगार या अमेरिका और ब्रिटेन जैसे विकसित देशों में डॉक्टर और इंजीनियर की नौकरी कर रहे प्रवासी भारतीय जब भारत में अपने माता-पिता या परिवार को धनराशि भेजते हैं तो उसे रेमिटेंस कहते हैं। जो देश रेमिटेंस प्राप्त करता है, उसके लिए यह विदेशी मुद्रा अर्जित करने का जरिया होता है और वहां की अर्थव्यवस्था में इसका महत्वपूर्ण योगदान होता है। खासकर छोटे और विकासशील देशों की अर्थव्यवस्था को गति देने में रेमिटेंस ने अहम भूमिका निभाई है। कई देश ऐसे हैं, जिनके सकल घरेलू उत्पाद (जीडीपी) में रेमिटेंस से प्राप्त राशि का योगदान अन्य क्षेत्रों के मुकाबले काफी अधिक है। मसलन नेपाल, हैती, ताजिकिस्तान और टोंगा जैसे देश अपने जीडीपी के एक चौथाई के बराबर राशि रेमिटेंस के रूप में प्राप्त करते हैं।
वैसे राशि के हिसाब से देखें तो दुनियाभर में सर्वाधिक रेमिटेंस भारत प्राप्त करता है। ग्लोबल माइग्रेशन रिपोर्ट, 2020 के अनुसार विदेशों में बसे प्रवासी भारतीयों से लगभग 78.6 बिलियन डॉलर रेमिटेंस के रूप में स्वदेश भेजे। रेमिटेंस प्राप्त करने के मामले में भारत के बाद क्रमशः चीन, मैक्सिको, फिलीपींस और मिस्र आते हैं।
जे.सी. कुमारप्पा
जीवन परिचय
कुमारप्पा का जन्म तमिलनाडु के तंजावुर शहर में 4 जनवरी 1892 में एक ईसाई परिवार में हुआ था। बचपन का नाम जोसफ़ चेल्लादुरै कॉर्नेलियस था। उनका उन्होंने मद्रास से अपनी स्कूली शिक्षा पूरी करने के बाद लंदन जाकर लेखा-विधि (एकाउंटेंसी) में प्रशिक्षण प्राप्त किया और फिर वहीं लंदन में एकाउंटेंट के रूप में कुछ वर्षों तक काम भी किया। प्रथम विश्वयुद्ध की समाप्ति पर और अपनी माता के बुलाने पर वे भारत लौटे और बम्बई में कुछ समय तक एक ब्रिटिश कम्पनी में काम करने के बाद 1924 में अपना व्यवसाय शुरू किया। 1927 में वे उच्च अध्ययन के लिए अमेरिका गये और सायराक्रुज़ विश्वविद्यालय से वाणिज्य एवं व्यापार प्रबंधन में स्नातक की उपाधि प्राप्त की। इसके बाद उन्होंने कोलम्बिया विश्वविद्यालय में सार्वजनिक वित्त का अध्ययन करके अपने समय के प्रख्यात अर्थशास्त्री एडविन सेलिग्मन के मार्गदर्शन में 'सार्वजनिकवित्त एवं भारत की निर्धनता' पर शोध पत्र लिखा जिसमें भारत की आर्थिक दुर्दशा में ब्रिटिश औपनिवेशिक शासन की नीतियों से हुए नुकसान का अध्ययन किया गया था। इस अध्ययन के दौरान ही कुमारप्पा ने पाया कि भारत की दयनीय आर्थिक स्थिति का मुख्य कारण ब्रिटिश औपनिवेशिक शासन की अनैतिक और शोषक नीतियाँ हैं। इसी बीच उन्होंने अपने मूल पारिवारिक नाम कुमारप्पा को अपने नाम के साथ जोड़ने का फ़ैसला किया।
1933 में ज़ेल से छूटने के बाद कुमारप्पा ने बिहार में विनाशकारी भूकम्प के राहत-कार्य के पैसे के लेन-देन का काम देखा। अत्यंत ईमानदार व समर्पित स्वयंसेवक की तरह कुमारप्पा ने इस राहत कार्य में हाथ बँटाने आये गाँधी को भी उनके आने-जाने का ख़र्चा देने से इनकार कर दिया। गाँधी ने 1934 में वर्धा आश्रम में कुमारप्पा के नेतृत्व में अखिल भारतीय ग्राम उद्योग संघ की स्थापना की जिसमें ग्रामीण अर्थव्यवस्था के अनुकूल उत्पादों के निर्माण, संरक्षण एवं प्रसार का अभियान चलाया गया। कुमारप्पा भारतीय अर्थव्यवस्था की मज़बूती में ग्रामीण आर्थिक स्थिति के योगदान को अच्छी तरह पहचानते थे और इसलिए उन्होंने इस ग्राम उद्योग संघ को कारगर बनाने में पूरा समय लगाया। अखिल भारतीय ग्राम उद्योग संघ में अपने इस अनुभव के आधार पर सन् 1936 में कुमारप्पा ने 'ग्राम आंदोलन क्यों?' शीर्षक से एक पुस्तक प्रकाशित की जो गाँवों की आर्थिक उन्नति पर केंद्रित गाँधीवादी अर्थशास्त्र के सिद्धांतों के घोषणा पत्र के समान है। 1939-40 के दौरान कुमारप्पा ने मध्य प्रदेश और उत्तर पश्चिम सीमांत प्रदेश में व्यापक आर्थिक सर्वेक्षण किये। 1942 में जब ब्रिटिश सरकार द्वितीय विश्वयुद्ध का अधिकतर ख़र्च भारत पर डालना चाहती थी तो कुमारप्पा ने इसके विरोध में एक लेख ‘स्टोन फ़ॉर ब्रेड’ लिखा और जिसके प्रकाशन के बाद उन्हें एक बार फिर ज़ेल भेज दिया गया। कुमारप्पा ने अपने इस ज़ेल-प्रवास का सदुपयोग करते हुए 'प्रैक्टिस ऐंड परसेप्ट्स ऑफ़ जीसस' एवं 'इकॉनॉमी ऑफ़ परमानेंस' शीर्षक से दो पुस्तकें लिखीं। पहली पुस्तक ईसा मसीह का अनुशीलन व ज्ञानबोध में ईसाइयत के सच्चे आदर्शों के बारे में विवेचना थी। निरंतरता का अर्थशास्त्र में पर्यावरण संरक्षण के साथ मानव के आर्थिक विकास की परिकल्पना का प्रतिपादन किया गया है। इस पुस्तक को कुमारप्पा की सर्वश्रेष्ठ कृति माना जाता है।
30 जनवरी 1960 को कुमारप्पा का निधन हुआ। उनकी स्मृति में कुमारप्पा इंस्टीट्यूट ऑफ़ ग्राम स्वराज की स्थापना की गयी।
पेराक, स्प्रिंग मैन
पेराक, स्प्रिंग मैन ( चेक : [ˈpɛːraːk] ), द्वितीय विश्व युद्ध के बीच में चेकोस्लोवाकिया के जर्मन कब्जे के दौरान प्राग के चेकोस्लोवाक शहर से उत्पन्न एक शहरी किंवदंती थी। युद्ध के बाद के दशकों में, पेराक को एक चेक सुपरहीरो के रूप में भी चित्रित किया गया है।
इतिहास
इतिहासकारों कैलम मैकडॉनल्ड्स और जान कपलान ने अपनी पुस्तक प्राग इन द शैडो ऑफ द स्वास्तिका : ए हिस्ट्री ऑफ द जर्मन ऑक्यूपेशन 1939-1945 में, "द स्प्रिंगर" को छायादार गलियों और चौंका देने वाले राहगीरों से छलांग लगाने के लिए कहा था। मौखिक परंपरा से पता चलता है कि पेराक की कुछ छलांगें एक असाधारण परिमाण की थीं, जिसमें इंग्लैंड के स्प्रिंग-हील जैक के समान ट्रेन की गाड़ियों पर कूदने का कार्य भी शामिल था।
एक समकालीन और संभावित रूप से जुड़ी अफवाह एक "रेजर ब्लेड मैन" से संबंधित थी, जिसके बारे में कहा जाता था कि वह पीड़ितों पर अपनी उंगलियों से जुड़े रेजर से वार करता था।
शोधकर्ता माइक डैश ने युद्ध के वर्षों के दौरान प्राग की पुलिस व्यवस्था पर एक प्रसिद्ध प्राधिकारी जॉर्ज जेनाटी को उद्धृत किया, कि:
उच्चायुक्त (राष्ट्रमंडल)
राष्ट्रमंडल देशों में, उच्चायुक्त किसी दूसरे राष्ट्रमंडल देश की सरकार के राजनयिक मिशन का वरिष्ठ राजनयिक प्रभारी होता है। राष्ट्रमंडल देशों के बीच के राजनयिक मिशनों को दूतावास के बजाय, आमतौर पर उच्चायोग कहा जाता है। हालांकि किसी उच्चायुक्त की भूमिका किसी राजदूत के समान ही होती है।
इतिहास व उत्पत्ति
ब्रिटिश साम्राज्य में, किसी संरक्षित प्रदेश या ऐसे किसी ऐसे प्रदेश पे, जो पूरी तरह से ब्रिटिश राजमुकुट की संप्रभुता के तहत नहीं आते थे, उनमे ब्रिटिश सरकार के दूत के तौरपर भेज जाता था। जबकि किसी ब्रिटिश उपनिवेश को सामान्यतः एक गवर्नर द्वारा प्रशासित किया जाता था। तथा सबसे महत्वपूर्ण प्रदेशों, बड़े संघ और स्वशासित डोमिनियनों को एक गवर्नर-जनरल के नेतृत्व में रखा जाता था।
एक उच्चायुक्त को विऔपनिवेशीकरण के अंतिम चरण का प्रभार भी दिया जा सकता था। उदाहरण की लिए सेशेल्स की क्राउन कॉलोनी में, अंतिम गवर्नर को 1975 में उच्चायुक्त बनाया गया था, जब सेशेल्स को स्व-शासन की अनुमति दी गई थी, 1976 तक, जब वह कॉमनवेल्थ के भीतर एक स्वतंत्र गणराज्य बन गया।
परिचय
राष्ट्रमंडल के सदस्य देशों के बीच राजनयिक मिशनों को दूतावास नहीं कहकर उच्चायोग कहा जाता है, क्योंकि राष्ट्रमंडल देश के बीच एक विशेष राजनयिक संबंध होता है जिसके वजह से आम तौरपर यह उम्मीद की जाती है कि किसी गैर-राष्ट्रमंडल देश में किसी भी राष्ट्रमंडल देश का दूतावास सभी अन्य राष्ट्रमंडल देशों के नागरिकों को राजनयिक सेवाएं प्रदान करने की पूरी कोशिश करेगा, भले ही उस व्यक्ति के देश का दूतावास वहां नहीं हो। इस लिहाज़ से कनाडा-ऑस्ट्रेलिया कॉन्सुलर सर्विसेज शेयरिंग एग्रीमेंट में उल्लिखित कनाडाई और ऑस्ट्रेलियाई नागरिक अपनी संबंधित कांसुलर सेवाओं के बीच और भी अधिक सहयोग का आनंद ले सकते हैं।
चूंकि सोलह राष्ट्रमंडल देशों (जिन्हें राष्ट्रमंडल प्रजाभूमि के रूप में जाना जाता है) में एक ही राष्ट्रप्रमुख होता है (वर्तमान में महारानी एलिजाबेथ द्वितीय), अतः इन देशों के बीच राजनयिक संबंध परंपरागत रूप से सरकारी स्तर पर ही होते हैं, नकी राजकीय स्तर पर। हालाँकि उच्चायुक्त को किसी राजदूत के पद और भूमिका के बराबर माना जाता है।
किसी राष्ट्रमंडल प्रदेश से दूसरे राष्ट्रमंडल प्रदेश के उच्चायुक्त, उस देश के शासनप्रमुख (प्रधान मंत्री) के लिए एक साधारण (और अक्सर अनौपचारिक) पत्र पेश करते हैं, जबकि किसी देश के राजदूत अपने राष्ट्रप्रमुख द्वारा प्रमाणित एक औपचारिक साख पत्र को मेज़बान देश के राष्ट्रप्रमुख को पेश करते हैं।
डॉली गुलेरिया
डॉली गुलेरिया एक पंजाबी लोक गायिका हैं। उनका जन्म बैसाखी के दिन मुंबई में हुआ था। वह सुरिंदर कौर की बेटी हैं, जिन्हें पंजाब के कोकिला की रूप में जाना जाता है।
जीवन
उनकी शादी 1970 में एक सैन्य अधिकारी कैप्टन एस॰एस॰ गुलेरिया से हुई थी। उनके परिवार में दो बेटे और एक बेटी सुनीना है। आजकल वे अमेरिका में रह रहे हैं। एक चिकित्सा छात्र के रूप में, गुलेरिया एक डॉक्टर बनने की आकांक्षा रखते थे। 1970 में उन्हें सेना के अधिकारी कर्नल एस॰एस॰ गुलरिया से शादी की और एक बेटी सुन्नी और दो बेटों दिलप्रीत और अमनप्रीत को जन्म दिया। उनके पति ने उन्हें पटियाला परिवार के एक उच्च शिक्षित शिक्षक, 'खान साहब', अब्दुल रहमान खान का शिष्य बनने और अपने शास्त्रीय संगीत प्रशिक्षण को जारी रखने के लिए प्रोत्साहित किया।
छोटी उम्र से, भक्ति के साथ, अपने शिक्षक के कुशल मार्गदर्शन में, उन्होंने अपने एकमात्र डेब्यू एल्बम, रागन को गुरबानी में रिलीज़ करने के लिए चुना, और राह माधुर्य को गाया गया। इसके बाद, पंजाबी लोक गीतों के एल्बम जारी किए गए। बाद में उन्होंने अपनी माँ और कुछ के साथ शबद कीर्तन, शिव कुमार बटालवी की कविता भाई वीर सिंह, और अन्य प्रतिष्ठित लेखकों के साथ काम किया।
स्प्रिंग-हील जैक
उदाहरण
19वीं सदी की शुरुआत में लंदन की सड़कों पर भूतों के आने की खबरें आई थीं। इन मानव जैसी आकृतियों को पीला बताया गया; यह माना जाता था कि वे अकेले पैदल चलने वालों का पीछा करते थे और शिकार करते थे। इन आंकड़ों के बारे में बताई गई कहानियां लंदन में एक अलग भूत परंपरा का हिस्सा बनीं, जो कुछ लेखकों ने तर्क दिया है, स्प्रिंग-हील जैक की बाद की किंवदंती की नींव बनाई।
इन प्रारंभिक संस्थाओं में सबसे महत्वपूर्ण हैमरस्मिथ घोस्ट था, जिसे 1803 और 1804 में लंदन के पश्चिमी किनारे पर हैमरस्मिथ में रिपोर्ट किया गया था; यह बाद में 1824 में फिर से प्रकट होगा। एक अन्य प्रेत, साउथेम्प्टन भूत, को भी रात में व्यक्तियों पर हमला करने के रूप में सूचित किया गया था। इस विशेष भावना में स्प्रिंग-हील जैक की कई विशेषताएं थीं, और इसे घरों पर कूदने और 10 ft. से अधिक होने के रूप में रिपोर्ट किया गया था लंबा।
प्रारंभिक रिपोर्ट
स्प्रिंग-हील जैक की पहली कथित दृष्टि 1837 में लंदन में बनाई गई थी और अंतिम रिपोर्ट की गई दृष्टि को अधिकांश माध्यमिक साहित्य में 1904 में लिवरपूल में बनाया गया बताया गया है।
बहुत बाद के खातों के अनुसार, अक्टूबर 1837 में मैरी स्टीवंस नाम की एक लड़की लैवेंडर हिल जा रही थी, जहाँ वह एक नौकर के रूप में काम कर रही थी, बैटरसी में अपने माता-पिता से मिलने के बाद। क्लैफम कॉमन के रास्ते में, एक अजीब आकृति ने एक अंधेरी गली से उस पर छलांग लगा दी। अपनी बाहों की एक तंग पकड़ के साथ उसे स्थिर करने के बाद, उसने उसके चेहरे को चूमना शुरू कर दिया, जबकि उसके कपड़े फाड़ दिए और उसके मांस को अपने पंजों से छू लिया, जो उसके बयान के अनुसार, "एक लाश की तरह ठंडा और चिपचिपा" था। दहशत में लड़की चीख पड़ी, जिससे हमलावर तेजी से मौके से फरार हो गया। हंगामा कई निवासियों को लाया जिन्होंने तुरंत हमलावर की तलाश शुरू की, लेकिन वह नहीं मिला।
कहा जाता है कि अगले दिन, छलांग लगाने वाले चरित्र ने मैरी स्टीवंस के घर के पास एक बहुत अलग शिकार को चुना, एक ऐसी विधि का उद्घाटन किया जो बाद की रिपोर्टों में फिर से प्रकट होगी: वह एक गुजरती गाड़ी के रास्ते में कूद गया, जिससे कोचमैन नियंत्रण खो बैठा, दुर्घटनाग्रस्त हो गया। और खुद को गंभीर रूप से घायल कर लिया। कई गवाहों ने दावा किया कि वह 9 ft. से अधिक कूदकर भाग निकला ऊँची दीवार, ऊँची-ऊँची, बजती हँसी के साथ गुदगुदी करते हुए।
धीरे-धीरे, अजीब चरित्र की खबर फैल गई, और जल्द ही प्रेस और जनता ने उन्हें "स्प्रिंग-हील जैक" नाम दिया।
खटिगुडा
खटिगुडा (Khatiguda) भारत के ओड़िशा राज्य के नबरंगपुर ज़िले में स्थित एक नगर है। यह इंद्रावती नदी के किनारे बसा हुआ है।
खटिगुडा बांध
इन्द्रवती नदी पर बना यह बांध खटिगुडा में स्थित है। इन्द्रवती नदी की उत्पत्ति थुआमल रामपुर के निकट से होती है। पहाड़ियों से घिरा दूर-दूर फैला बांध का नीला जल एक अनोखा दृश्य उपस्थित करता है। यह बांध नबरंगपुर से 20 किलोमीटर दूर है।
काबुल बम धमाका 2021
अफगानिस्तान की राजधानी काबुल के पश्चिमी हिस्से में 8 मई 2021 को एक स्कूल के नजदीक बम विस्फोट हुआ। इस धमाके में लगभग 85 लोगों की मृत्यु हो गई और 150 से अधिक लोग घायल हो गए। यह विस्फोट अफगानिस्तान के सईद अल-शुहादा स्कूल के निकट हुआ। यह विस्फोट एक गाड़ी के भीतर हुई। विस्फोट के बाद तत्काल ही दो और विस्फोट हुए। हताहतों में अधिकांश 11 और 15 वर्ष की उम्र की लड़कियां थीं। माना जा रहा है कि विस्फोट के इस क्षेत्र में अक्सर इराक़ के क्षेत्रीय उग्रवादियों का हमला होता आया है।
विस्फोट के बाद क्षेत्रीय जनों ने सरकार की लापरवाही के विरुद्ध ज़ोर-शोर से नारें लगाएँ। उनका मानना है कि ये जानते हुए कि यह क्षेत्र आतंकवादियों से पीड़ित रहता है, सरकार ने कोई विशेष सुरक्षा का प्रबंध नहीं किया। लोगों ने दुर्घटना का जिम्मेदार राष्ट्रपति अशरफ़ ग़नी अहमदज़ई को ठहराया और उनके विरुद्ध नारें लगाएँ।
हमले की पृष्ठभूमि
काबुल के सईद अल-शुहदा स्कूल के प्रवेश द्वार के सामने यह दुर्घटना एक वाहन के भीतर रखें बम के विस्फोट के रूप में हुआ। इस दुर्घटना में घायल होने वालो में छात्राओं की संख्या अधिक है।
एक स्कूल शिक्षक ने दुर्घटना का इस प्रकार वर्णन किया कि, "विस्फोट सबसे पहले एक वाहन में हुआ और फिर बालिका विद्यालयों के पास दो और विस्फोट हुए। आंतरिक मंत्रालय के प्रवक्ता ने भी अपने बयान में कहा है कि प्रारंभिक विस्फोट एक कार बम था
हताहतों की संख्या
बमबारी के दिन 58 लोगों के मारे जाने और 160 से अधिक लोगों के घायल होने की रिपोर्ट दर्ज़ की गई थी। हमले के एक दिन बाद, मरने वालों की संख्या बढ़कर 85 हो गई। पीड़ितों में से अधिकांश 18 वर्ष से कम उम्र की स्कूली छात्राएं थीं। अस्पताल में अधिकांशतः पीड़ितों की उम्र 12-20 वर्ष की दर्ज़ की गई।
विस्फोट के बाद
अफगानिस्तान के राष्ट्रपति अशरफ़ ग़नी अहमदज़ई ने आतंकवादी हमले की निंदा की और घटना के मद्देनजर 11 मई को राष्ट्रीय शोक दिवस के रूप में मनाने की घोषणा की। राष्ट्रपति अशरफ़ ग़नी अहमदज़ई ने हमले के लिए तालिबान को दोषी ठहराया, लेकिन तालिबान के प्रवक्ता ज़बीउल्लाह मुजाहिद ने मीडिया को जारी एक संदेश में हमले में शामिल होने से इनकार किया। तालिबान के प्रवक्ता ने भी हमले की निंदा की और आईएसआईएस को हमले के लिए जिम्मेदार ठहराया। इसके अतिरिक्त उन्होंने अफगानिस्तान के खुफिया विभाग पर आई.एस के साथ मिलीभगत का आरोप लगाया।
घटना के बाद कई पीड़ितों के परिवार वावे भड़क उठें। उन्होंने बमबारी का जिम्मेदार सरकार की लापरवाही को ठहराया। कई लोगों ने तो घटना स्थल पर मौजूद पुलिस कर्मचारियों से हाथापाई भी की। लोगों ने सरकार के विरुद्ध जोरो से नारे लगाएँ।
सप्तशज्या
सप्तशज्या (Saptasajya) भारत के ओड़िशा राज्य के ढेंकानाल ज़िले में स्थित एक गाँव है। यह ढेंकानाल से ११ किमी दूर है।
विवरण व मान्यताएँ
पूरा क्षेत्र वन से ढका और पहाड़ियाँ फैली हुई हैं। सागौन (टीक) बड़ी मात्रा में उगा हुआ है। एक जलप्रपात है। हिन्दू धर्म में यह हज़ारों वर्षों से एक पवित्र स्थान है। मान्यता है कि सप्तर्षि ने यहाँ अपने सात आश्रम बनाएँ थे, जिस से स्थान का नाम पड़ा है। यह भी मान्यता है कि रामायण में श्रीराम ने यहाँ अपने वनवास के सात दिन बिताए और महाभारत में पांडवों ने अपने अज्ञातवास के बारह वर्षों का एक वर्ष यहाँ के पहाड़ों-वनों में व्यतीत करा। यहाँ बहुत से बड़े-छोटे मंदिर हैं। धार्मिक वातावारण और प्राकृतिक सुंदरता के कारण कई श्रद्धालु व पर्यटक यहाँ आते हैं।
भारतीय क्रिकेट टीम का ऑस्ट्रेलिया दौरा 2007-08
ऑस्ट्रेलिया भारत 2007-08 टेस्ट क्रिकेट शृंखला ऑस्ट्रेलिया और भारत के मध्य खेली जाने वाले 4 क्रिकेट टेस्ट मैच की शृंखला है।
टिंकर बेल
टिंकर बेल (जिसकी वर्तनी कभी कभार टिंकरबेल रहती है, या संक्षेप में टिंक के नाम से भी जानी जाती है), जे.एम. बैरी के 1904 के नाटक और 1911 के उपन्यास पीटर और वेंडी की एक काल्पनिक चरित्र है। वह पीटर पैन की कहानियों के अनेक चलचित्र एवं टेलीविजन रूपांतरणों में, खास कर वाल्ट डिज़नी के 1953 के अनुप्राणित चलचित्र पीटर पैन में दिखाई दी है। वह जेराल्डीन मुहकॉर्करेन की आधिकारिक उत्तरकथा, पीटर पैन इन स्कारलेट, जिसे ग्रेट ओर्मॉन्ड संत अस्पताल के द्वारा आधिकारिक किया गया, में भी नज़र आती है, इसी के साथ वह रिडले पियर्सन और डेव बैरी की "पीटर एंड द स्टारकैचर्स" पुस्तक श्रंखला में भी प्रकट हुई है। यह शुरुआत में मात्र एक सहायक पात्र थी और अपने निर्माता द्वारा एक सामान्य परी की तरह वर्णित की गयी थी, फिर इसका अनुप्राणित अवतार अत्यधिक प्रसिद्ध हुआ और उसके बाद से उसे वॉल्ट डिज़नी कंपनी का अनौपचारिक शुभंकर माना जाता है, यह डिजनी फेयरीज मीडिया फ्रैन्चाईज़ी की प्रमुख परी मानी जाती हैं जिसमें डायरेक्ट-टू-डीवीडी चलचित्र टिंकर बेल भी शामिल है। अपने अनुप्राणित रूप में वह जगमगाहट भरी परी धूल का एक निशान छोड़ देती है।
मूल नाटक और उपन्यास में
बैरी ने टिंकर बेल को एक ऐसी परी के रूप में वर्णित किया था जो एक वास्तविक ठठेरे की तरह बर्तन और केतली ठीक करती थी। उसके संवाद एक बजती हुई घंटी की तरह होते है, जो केवल परियों की भाषा से परिचित लोगों को ही समझ में आते हैं। वास्तविक मंच कृति में, उसे मंच पर स्फुरित प्रकाश की लकीर के स्वरुप में दर्शाया गया था, इसे "मंच से बाहर हाथ में एक छोटे आईने से एक शक्तिशाली लैम्प से निकली रौशनी को प्रतिबिंबित कर के किया गया था" और इसमें उसकी आवाज़ की खनखनाहट "गले की घंटी और साथ दो ख़ास घंटियों से दी गयी थी जिन्हें बैरी स्विट्जरलैंड से ले कर आये थे"। हालांकि, एक मिस 'जेन रेन' को कार्यक्रम सूची में पात्र क्रम में सम्मिलित किया गया था और यह दर्शाया गया कि वह टिंकर बेल कि भूमिका निभा रही हैं: यह एक परिहास था जिसने इस परी के चरित्र को रहस्यात्मकता प्रदान की, साथ ही साथ एच एम के कर अधिकारी को भी मूर्ख बनाया, जिन्होंने जेन रेन से कर की मांग की थी।
यद्यपि वह कभी कभी बद मिजाज़ और प्रतिशोधी रही है (खोये लड़कों से वेंडी पर तीर चलवाती है), परन्तु अन्य अवसरों पर वह पीटर के लिए सहायक और दयालु भी होती है। कहानी में उसके अतिवादी व्यक्तित्व को इस तथ्य से समझाया गया है कि परी का आकार इतना छोटा है कि एक समय में वह एक से अधिक भावना को नियंत्रित नहीं कर सकती और इस प्रकार जब वह क्रोध में रहती है तो इसे बराबर करने के लिये कोई दया भाव नहीं रखती. परियां अपनी परी धूल का छिड़काव कर के दूसरों को उड़ने में सक्षम कर सकती हैं (कभी कभी डिजनी द्वारा इसे परी धूल भी कहा जाता है और डेव बैरी और रिडले पिअर्सन की उपन्यास श्रृंखला में इसे "स्टारस्टफ" के रूप में प्रस्तुत किया गया है)। उपन्यास के अंत में यह संकेत मिलता है कि जिस वर्ष वेंडी और डार्लिंग ने नेवरलैंड छोड़ा उसी वर्ष टिंकर बेल की मृत्यु हो गयी थी और पीटर भी उसे भूल गया।
फिल्म में
फिल्म रूपांतरों में इस चरित्र को प्रथम बार वाणी युक्त प्रभाव प्रदान किया गया, आवाज़ के द्वारा - जैसे संगीत अभिव्यक्ति या फिर घंटी की खनखनाहट - या मानव स्वर द्वारा. हर्बर्ट ब्रेनोन के 1924 के रूपांतरण पीटर पैन में इस चरित्र को वर्जीनिया ब्राउन फेयरे ने अदा किया, 1991 में आये हूक में जूलिया रॉबर्ट्स ने और पी.जे.होगन की 2003 रूपांतर में लुडविन सैग्निएर ने, जिसमें मूलतः कंप्यूटर द्वारा उत्पन्न चित्रण का प्रयोग करना था परन्तु इसके बजाय डिजिटल मॉडल और प्रभाव के साथ संयोजन में अभिनेत्री सैग्निएर के चेहरे के भाव का बेहतरीन उपयोग किया गया। टिंकर बेल को डर्बी डेरीबेरी ने 1990 में फॉक्स द्वारा एनिमेटेड कार्यक्रम पीटर पैन और समुद्री डाकू में आवाज़ दी थी, 1989 की एनीमे श्रंखला पीटर पैन नो बोकेन में सुमी शीमामोटो ने आवाज़ दी थी।
डिज़नी संस्करण
1953 की एनिमेटेड फिल्म पीटर पैन में प्रदर्शन, जो काफी प्रसिद्ध है, उसमें इसका चित्रण अनुप्राणित किया गया था और कोई वार्तालाप नहीं था। टिंकर बेल डिजनी के लिए करीब आधी सदी से एक महत्वपूर्ण ब्रांडिंग प्रतीक है, जिसे आम तौर पर "'डिजनी जादू' का प्रतीक माना जाता है". टिंकर बेल कई टीवी विज्ञापनों में और कार्यक्रम के उद्घाटन में नज़र आयी है और वह अपने जादू की छड़ी से डिजनी चरित्रों पर परी धूल का छिडकाव करती है जिससे उनको एक जादुई एहसास होता है, हालांकि 1953 के अनुप्राणित संस्करण में टिंकर बेल ने जादू की छड़ी का कभी इस्तेमाल नहीं किया। चलचित्र और आधिकारिक डिजनी चरित्र अभिलेखागार में उसे परी कहा गया है। डिजनी के सभी चलचित्रों के प्रारंभिक दृश्य में इसका चित्रण किया जाता है, जहां वह जादुई महल के ऊपर उड़ती नज़र आती है (विपरीत दक्षिणावर्त दिशा में, दाहिने से बाएं).
एक शहरी कथा के अनुसार टिंकर बेल का मूल अनुप्राणित संस्करण मार्लिन मुनरो के स्वरुप पर आधारित है। हालांकि, डिजनी एनिमेटर मार्क डेविस के संदर्भ में वह अभिनेत्री मार्गरेट केरी थी। उन्होंने टिंकर बेल का चित्रण एक युवा, बड़ी नीली आंखों वाली, गोरी स्त्री के रूप में किया जिसका शारीरिक आकार एक अतिरंजित रेतघड़ी की तरह का था। उसकी पोशाक पीले हरे रंग की है जिसकी कठोर किनारी है साथ में चप्पल भी हरे रंग की है जिसपर सफ़ेद पफ्फ़ बने हैं। जब वह चलती है तो परी धूल की थोड़ी मात्रा अपने पीछे छोड़ती है और यह धूल मनुष्य को विश्वास होने पर उड़ने में समर्थ करती है। कुछ आलोचकों ने शिकायत की है कि टिंकर बेल का डिज़नी संस्करण यौन विचारोत्तेजक है।
1954 के बाद से, टिंकर बेल का प्रदर्शन डिजनी के लाईव एक्शन टेलीविज़न कार्यक्रम में परिचारिका के तौर पर किया जा रहा है, जिसकी शुरुआत हुई डिजनीलैंड से (जो पहली बार थीम पार्क की तरह प्रस्तुत किया गया और निर्माण के दौरान ही सार्वजनिक जनता के लिए खोल दिया गया), फिर वॉल्ट डिजनी प्रस्तुत, वॉल्ट डिजनी की रंगों की अद्भुत दुनिया, और डिजनी की अद्भुत दुनिया. उसी वर्ष 1988 में डिजनी की अद्भुत दुनिया एबीसी से हट कर एनबीसी की डिजनी की जादुई दुनिया बन गयी। उस वर्ष वह फिल्म हू फ्रेम्ड रॉजर रैबिट के समापन दृश्य के आखिरी शॉट में पोर्की पिग के साथ दिखाई दी थी; पोर्की के ट्रेडमार्क विदाई के बाद जब स्क्रीन काली हो जाती है फिर समापन दृश्य के पहले स्क्रीन पर परी धूल का छिड़काव करती है। वह डिज़नी के अन्य पात्रों के साथ डिज़नी कॉमिक्स में भी चित्रांकित हुई है, जैसे चिप और डेल, जहां वह बात भी कर सकती थी। टिंकर बेल किंगडम हार्ट्स श्रृंखला के विडियो गेम्स में बुलाने पर आती है।
डिज़नीलैंड में, टिंकर बेल को प्रमुखता से पीटर पैन की उड़ान में प्रदर्शित किया गया है, एक निलंबित गहरी उड़ान जो अनुप्राणित फिल्म की कलाकृति पर आधारित था। 1961 में शुरुआत में उसका एक जीवित कलाकार के रूप में प्रस्तुतीकरण किया गया जो रात को आतिशबाजी प्रदर्शन के समापन के बाद आकाश में उड़ कर गयी। मूलतः उसकी भूमिका 71 वर्षीया पूर्व सर्कस कलाकार टाईनी क्लाइन द्वारा तीन साल बाद अपनी सेवानिवृति तक की गयी थी।
एबीसी पर 2008 की विशेष वॉल्ट डिज़नी वर्ल्ड क्रिसमस डे परेड पर डिज़नी ने यह घोषणा की, कि वह डिज़नीलैंड रिज़ॉर्ट के डिज़नी कैलिफोर्निया ऐडवेंचर पर क्लासिक डिज़नी इलेक्ट्रिकल परेड में टिंकर बेल की झांकी प्रस्तुत करेगा, यह पहली नई झांकी थी जिसे 1996 की परेड में शामिल किया गया था जब डिज़नीलैंड में मूल प्रसार समाप्त हुआ।
टिंकर बेल डिज़नी प्रिंसेस विक्रय अधिकार का एक हिस्सा थी, तत्पश्चात 2005 में उसे वहां से निकाल कर नए डिज़नी फेयरीज़ विक्रय अधिकार में केंद्रीय चरित्र में तब्दील किया गया। अत्यधिक व्यापक व्यापारिक उत्पाद के अतिरिक्त, 2008 की फिल्म टिंकर बेल पिक्सी हौलो वर्ग की पांच डायरेक्ट टू डीवीडी श्रंखला में प्रथम है। इन डिजिटल अनुप्राणित डीवीडी फिल्म में टिंकर बेल की आवाज़ माय विटमेन द्वारा प्रदान की गयी है। इसके अलावा, 2010 में डिज़नी ने घोषणा की कि टिंकर बेल की अपनी खुद की लाईव एक्शन कॉमेडी फिल्म होगी और अभिनेत्री एलिजाबेथ बैंक टिंकर बेल का चरित्र निभाएंगी. यह फिल्म टिंकर बेल की प्रकृति को समझने का प्रयास करेगी, इस फिल्म के पटकथा लेखक एलिजाबेथ राइट सैपिरो और मैक जी हैं।
28 अक्टूबर 2008 को डिज़नीलैंड में मैटरहौर्न के पास परी गुफा में भेंट और अभिवादन क्षेत्र खोला गया जहां मेहमान टिंकर बेल और उसके साथियों के साथ बातचीत कर सकते थे। ऐसी ही एक परी गुफा फ्लोरिडा में वॉल्ट डिज़नी वर्ल्ड के मैजिक किंगडम के मिकी के टूनटाउन फेयर में भी खोली गयी।
नवम्बर 2009 में, टिंकर बेल की मैडम टुसैड्स में सबसे छोटी मोम कृति बनाई गयी, उसका माप मात्र साढ़े पांच इंच था।
21 सितम्बर 2010 को टिंकर बेल को हॉलीवुड वॉक ऑफ फेम में 2,418वें सितारे के रूप में प्रस्तुत किया गया और इस तरह वह तेरहवीं काल्पनिक चरित्र और छठी डिज़नी चरित्र बन गई जिसे यह सम्मान प्राप्त हुआ।
कला में
पैन पीटर के मूल संस्करण में चित्रित होने के अतिरिक्त टिंकर बेल को कल्पना कलाकार जैसे ब्रायन फ्राउड और मीरिआ पेटिट द्वारा भी दर्शाया गया है। वह डेविड वायत द्वारा चित्रित संस्करण पीटर पैन इन स्कारलेट में भी नज़र आती है। टिंकर बेल की एक कांस्य मूर्ति जिसे लन्दन के कलाकार डीअरम्विड बायरन ओ कॉनर ने बनाया था वह महान औरमंड स्ट्रीट अस्पताल द्वारा अधिकृत किया गया जिसे बैरी ने कॉपीराइट वसीयत प्रदान किया और इसे पीटर पैन की मूल चार फुट उंची मूर्ति में जिसमें पीटर के हाथ से एक थिम्बल लिया जा रहा है में सम्मिलित किया गया। इस मूर्ति में साढ़े नौ इंच का पंख फैलाव है और यह मूर्ति सात इंच उंची है, इसका अनावरण 29 सितम्बर 2005 में वेसेक्स की काउंटेस सोफी द्वारा किया गया था।
बाहरी कड़ियाँ
Peter Pan
सना खान
सना खान (जन्म 1 अगस्त 1987) एक भूतपूर्व भारतीय अभिनेत्री, मॉडल और नर्तकी है। सना ने शुरू में मॉडलिंग के साथ अपने कैरियर शुरू किया और फिर विज्ञापन और फीचर फिल्मों के माध्यम से मीडिया में प्रवेश किया। उन्होंने दक्षिण भारतीय फिल्म में अभिनय, टीवी पर वाणिज्यिक और टेलीविजन रियलिटी शो किया है। के बारे में 5 सना में और फिल्मों में 50 14 से अधिक है, के रूप में विज्ञापित काम किया। सना खान ने 2020 मे शोबिज की दुनिया को छोड़कर इस्लाम को पूरी तरह से अपना लिया।
निजी जिंदगी
सना खान मुंबई में अपनी मां के साथ रह रही थी। सना खान अब अपनी शादीशुदा जिन्दगी मुफ्ती अनस के साथ बिता रही है।
चम्पावत
चम्पावत (Champawat) भारत के उत्तराखण्ड राज्य के चम्पावत ज़िले में स्थित एक नगर है। यह ज़िले का मुख्यालय भी है।
विवरण
पहाड़ों और मैदानों के बीच से होकर बहती नदियाँ अद्भुत छटा बिखेरती हैं। चंपावत में पर्यटकों को वह सब कुछ मिलता है जो वह एक पर्वतीय स्थान से चाहते हैं। वन्यजीवों से लेकर हरे-भरे मैदानों तक और ट्रैकिंग की सुविधा, सभी कुछ यहाँ पर है। यह कस्बा समुद्र तल से १६१५ मीटर की ऊँचाई पर स्थित है। चम्पावत कई वर्षों तक कुमाऊँ के शासकों की राजधानी रहा है। चन्द शासकों के किले के अवशेष आज भी चम्पावत में देखे जा सकते हैं।
इतिहास
कुमाऊं के इतिहास में चम्पावत का विशिष्ट स्थान रहा है। गुरुपादुका नामक ग्रन्थ के अनुसार नागों की बहन चम्पावती ने चम्पावत के बालेश्वर मन्दिर के पास तपस्या की थी। उसकी स्मृति में चम्पावती का मन्दिर आज भी बालेश्वर मन्दिर समूह के अंदर स्थित है। वायु पुराण के अनुसार चम्पावती पुरी नागवंशीय नौ राजाओं की राजधानी थी। ७०० ई॰ में बद्रीनाथ की यात्रा पर आये झूसी के चन्द्रवंशी राजपूत सोमचन्द ने स्थानीय राजा ब्रह्मदेव की एकमात्र कन्या 'चम्पा' से विवाह कर इस स्थान को दहेज में प्राप्त किया। अपना राज्य स्थापित कर उन्होंने अपनी रानी के नाम पर ही चम्पावती नदी के तट पर चम्पावत नगर की स्थापना की, और उसके मध्य में 'राजबुंगा' नामक किला बनवाया।
राजा सोमचन्द के बाद उनके पुत्र आत्मचन्द, चन्द वंश के उत्तराधिकारी बने। पश्चात क्रमशः संसार चन्द, हमीर चन्द, वीणा चन्द आदि ने चम्पावत की राजगद्दी संभाली। सोलहवीं शताब्दी आते आते राजा भीष्म चन्द ने राजधानी राज्य के मध्य किसी केन्द्रीय स्थान पर ले जाने का निर्णय किया। भीष्म चन्द के बाद उनके पुत्र बालो कल्याण चन्द ने अपने पिता की इच्छानुसार सन् १५६३ में अपने राज्य का विस्तार करते हुये राजधानी अल्मोड़ा में स्थानान्तरित कर दी। चम्पावत में चन्द राजाओं का राज्यकाल ८६९ वर्षों तक रहा। चन्द काल के समय चम्पावत और कूर्मांचल (काली कुमाऊं) में लगभग दो-तीन सौ घर थे।
ब्रिटिश शासन काल में १८७२ में पौड़ी के साथ-साथ चम्पावत को तहसील का दर्जा दिया गया। तहसील बनने के बाद अंग्रेज अधिकारियों केे इस क्षेत्र में आशियाने बनने लगे। अल्मोड़ा जनपद की इस सीमान्त तहसील को १९७२ में पिथौरागढ़ जनपद में शामिल कर दिया गया। छोटी प्रशासनिक इकाइयों को विकास में सहायक मानने, तथा दुर्गम भौगोलिक परिस्थितियों को दृष्टिगत रखते हुए उत्तर प्रदेश की तत्कालीन मुख्यमंत्री, मायावती ने १५ सितम्बर १९९७ को चम्पावत को जनपद का दर्जा दे दिया। इस जनपद में पिथौरागढ़ जनपद की चम्पावत तहसील के अतिरिक्त उधमसिंहनगर जनपद की खटीमा तहसील के ३५ राजस्व ग्रामों को भी सम्मिलित किया गया था।
भूगोल
चम्पावत की भौगोलिक स्थिति 29.33°N, 80.1°W. पर है। इसकी औसत ऊंचाई है १,६१० मीटर (१,२८९ फीट).
आवागमन
चम्पावत में आवागमन का प्रमुख साधन बसें ही हैं। उत्तराखण्ड परिवहन निगम तथा केमू की बसें चम्पावत को उत्तराखण्ड के विभिन्न नगरों से जोड़ती हैं।
बालेश्वर मंदिर
यह मंदिर भगवान शिव को समर्पित है। इस मंदिर का निर्माण चन्द शासन काल में करवाया गया था। इस मंदिर की वास्तुकला बहुत सुन्दर है। ऐसा माना जाता है कि बालेश्वर मंदिर का निर्माण १०-१२ ईसवीं शताब्दी में हुआ था।
नागनाथ मंदिर
इस मंदिर में की गई वास्तुकला बहुत सुन्दर है। यह कुमाऊँ के पुराने मंदिरों में से एक है।
पूर्णागिरी मंदिर
यह पवित्र मंदिर पूर्णागिरी पर्वत पर स्थित है। यह मंदिर टनकपुर से २० किलोमीटर तथा चम्पावत से ९२ किलोमीटर की दूरी पर स्थित है। पूरे देश से काफी संख्या में भक्तगण इस मंदिर में आते हैं। इस मंदिर में सबसे अधिक भीड़ चैत्र नवरात्रों (मार्च-अप्रैल) में होती है। यहां से काली नदी भी प्रवाहित होती है जिसे शारदा के नाम से जाना जाता है। यह भारत के 108 शक्तिपीठों में से एक है।
पंचेश्वर
यह स्थान नेपाल सीमा पर स्थित है। इस जगह पर काली और सरयू नदियां आपस में मिलती है। पंचेश्वर भगवान शिव के मंदिर के लिए अत्यंत प्रसिद्ध है। काफी संख्या में भक्तगण यहां लगने वाले मेलों के दौरान आते हैं, और इन नदियों में डुबकी लगाते हैं।
देवीधुरा
यह जगह चम्पावत से ४५ किलोमीटर की दूरी पर स्थित है। यह खूबसूरत जगह वराही मंदिर के नाम से जानी जाती है। यहां बगवाल के अवसर पर दो समूह आपस में एक दूसरे पर पत्थर फेकते हैं। यह अनोखी परम्परा रक्षा बन्धन के अवसर की जाती है।
लोहाघाट
यह ऐतिहासिक शहर चम्पावत से १४ किलोमीटर की दूरी पर स्थित है। यह स्थान लोहावती नदी के तट पर स्थित है। यह जगह अपनी प्राकृतिक सुंदरता के लिए भी काफी प्रसिद्ध है। इसके अलावा यह स्थान गर्मियों के दौरान यहां लगने वाले बुरास के फूलों के लिए भी प्रसिद्ध है, प्रसिद्द मायावती आश्रम (स्वामी विवेकानंद को यहीं आध्यात्मिक शांति की प्राप्ति हुई।) यही पर है।
एबट माउंट
एबट माउंट बहुत ही खूबसूरत जगह है। इस स्थान पर ब्रिटिश काल के कई बंगले मौजूद है। यह खूबसूरत जगह लोहाघाट से ११ किलोमीटर की दूरी पर स्थित है। इसके अलावा यह जगह २००१ मीटर की ऊंचाई पर स्थित है।
बनबसा
यह नेपाल बोर्डर {महेंद्र नगर} पर स्थित है, एन.एच.पी.सी का जलविद्युत पावर स्टेशन  यहाँ पर है,  यहाँ पर सेना की छावनी भी है।   यहाँ पर एक फार्म हॉउस है  जिसका नाम स्ट्रोंग  फार्म  हॉउस है ।  जिसके की मालिक एक ब्रिटिश नागरिक हैं । यहाँ पर स्कूल एवं अनाथालय चलाते हे।
चिरसम्मत भौतिकी
चिरसम्मत भौतिकी (क्लासिकल फिजिक्स) भौतिक विज्ञान की वह शाखा है जिसमें द्रव्य और ऊर्जा दो अलग अवधारणाएं हैं। प्रारम्भिक रूप से यह न्यूटन के गति के नियम व मैक्सवेल के विद्युतचुम्बकीय विकिरण सिद्धान्त पर आधारित है। चिरसम्मत भौतिकी को सामान्यतः विभिन्न क्षेत्रों में विभाजित किया जाता है। इनमें यांत्रिकी (इसमें पदार्थ की गति तथा उस पर आरोपित बलों का अध्ययन किया जाता है।), गतिकी, स्थैतिकी, प्रकाशिकी, उष्मागतिकी (ऊर्जा और उष्मा का अध्ययन) और ध्वनिकी शामिल हैं तथा इसी प्रकार विद्युत व चुम्बकत्व के परिसर में दृष्टिगोचर अध्ययन। द्रव्यमान संरक्षण का नियम, ऊर्जा संरक्षण का नियम और संवेग संरक्षण का नियम भी चिरसम्मत भौतिकी में महत्वपूर्ण हैं। इसके अनुसार द्रव्यमान और ऊर्जा को ना ही तो बनाया जा सकता है और ना ही नष्ट किया जा सकता और केवल बाह्य असन्तुलित बल आरोपित करके ही संवेग को परिवर्तित किया जा सकता है।
इतिहास एवं विकास
भौतिक विज्ञान का आरम्भ चिरसम्मत भौतिकी के विकास से आरम्भ होता है-भौतिकी का विकास लगभग १८९० से पूर्व आरम्भ हो चुका था। चिरसम्मत भौतिकी में पदार्थ व ऊर्जा दो अलग राशियां हैं। जहाँ वह कोई भी वस्तु जिसमें भार है तथा स्थान घेरती है पदार्थ की श्रेणी में आती है। ऊर्जा को पदार्थ के वेग/चाल से देखा जाता है। जिसके अनुसार जिस वस्तु की ऊर्जा जितनी अधिक होगी वह उतनी ही तेज गति प्राप्त करेगी। चिरसम्मत भौतिकी, चिरसम्मत यांत्रिकी, उष्मागतिकी व विद्युतचुम्बकीकी के क्षेत्र में नामक तीन वृहत शाखाओं में सिद्धान्त, नियम व अवधारणाओं के साथ आवश्यक रूप में हल की जाती है।
निर्देश तन्त्र
भौतिकी का आरम्भ किसी सापेक्ष वस्तु से होता है। कोई भी भौतिक राशी अपने मात्रक अथवा किसी अन्य राशी का मापन किसी अन्य चर राशी के सापेक्ष किया जाता है। दिक् (समष्टि) में किसी भी वस्तु अथवा कण की स्थिति बताने के लिए एक निर्देश बिन्दु की आवश्यकता होती है।
विवरण
चिरसम्मत सिद्धान्त के भौतिकी में कम से कम दो मतलब हैं:
क्षेत्र
चिरसम्मत भौतिकी में शामिल भौतिकी के सिद्धान्त:
संगीत सप्तपदी
यहाँ देखें : http://axar.in/kpm/vcgep
download zip ffile
उसमें संगीत सप्तपदी का पूर्ण विवरण मिलेगा - लेखक कान्ता प्रसाद मिश्रा
गरम खून (1980 फ़िल्म)
गरम खून 1980 में बनी हिन्दी भाषा की फ़िल्म है।
यूटा
यूटा (अंग्रेज़ी: Utah) संयुक्त राज्य अमेरिका की मुख्यभूमि के पश्चिमी अर्ध-भाग के मध्य में स्थित एक राज्य है। 4 जनवरी 1896 को अमेरिकी संघ में सम्मिलित होने वाला यह 45वाँ राज्य था। यह अमेरिका का क्षेत्रफल के आधार पर तेरहवाँ सबसे बड़ा, जनसंख्या के आधार पर तेतीसवाँ सबसे बड़ा और जनसंख्या घनत्व के आधार पर दसवाँ सबसे कम सघन राज्य है। यूटा का क्षेत्रफल 2,19,887 वर्ग किमी है और कुल जनसंख्या लगभग 29 लाख है जिसमें से 80% के लगभग लोग सॉल्ट लेक सिटी केन्द्रित वॉसाच फ़्रण्ट के आसपास निवास करते हैं। इस राज्य का जनसंख्या घनत्व 13.2/किमी2 है। यूटा की सीमाएँ पूर्व में कॉलोराडो, पूर्वोत्तर में वायोमिंग, उत्तर में इडाहो, दक्षिण में एरिज़ोना, और पश्चिम में नेवादा राज्यों से मिलती हैं। दक्षिण-पश्चिम में नया मेक्सिको का एक कोना भी यूटा की सीमा से मिलता है।
लगभग 62% यूटावासी मॉर्मन सम्प्रदाय (ईसाई धर्म का एक सम्प्रदाय) को मानने वाले हैं और यह सम्प्रदाय यूटा की संस्कृति और दैनिक जीवन को बहुत प्रभावित करता है। चर्च ऑफ़ जीज़स क्राइस्ट ऑफ़ लेटर डे सेण्ट्स का वैश्विक मुख्यालय इस राज्य की राजधानी सॉल्ट लेक सिटी में स्थित है। यूटा अमेरिका का धार्मिक दृष्टि से सर्वाधिक सजातीय राज्य है और मॉर्मन सम्प्रदाय की बहुलता वाला एकमात्र राज्य है और एकमात्र ऐसा राज्य है जहाँ की अधिकतर जनसंख्या केवल एक ही चर्च की सदस्य है।
यह राज्य परिवहन, शिक्षा, सूचना प्रौद्योगिकी और शोध, सरकारी सेवाओं, और खनन का एक केन्द्र है; और बाहरी मनोरंजन के लिए एक प्रमुख पर्यटन स्थल है। 2013 में संयुक्त राज्य जनगणना ब्यूरो के अनुमान अनुसार यूटा की जनसंख्या अमेरिका में दूसरी सर्वाधिक तेजी से बढ़ रही है। सेण्ट जॉर्ज 2000 से 2005 के बीच सबसे तेजी से बढ़ने वाला महानगरीय क्षेत्र था। यूटा की मध्य-मूल्य औसत आय भी अमेरिकी राज्यों में 14वें स्थान पर थी और समायोजित जीवन यापन की लागत के आधार पर दूसरे। इस राज्य की मध्य-मूल्य औसत आय 50,614 $ है। एक 2012 गैलप राष्ट्रीय सर्वेक्षण अनुसार यूटा समग्र रूप से 13 दूरन्देशी मापकों के आधार पर रहने के लिए "सबसे अच्छा राज्य" था जैसे आर्थिक, जीवन-शैली, और स्वास्थ्य सम्बन्धी अवेक्षणी मात्रिक इत्यादि।
खालिय़ाजुड़ि उपज़िला
खालिय़ाजुड़ि उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह मय़मनसिंह विभाग के  नेत्रकोना ज़िले का एक उपजिला है। इसमें, ज़िला सदर समेत, कुल १० उपज़िले हैं। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिति
खालिय़ाजुड़ि उपजिला बांग्लादेश के उत्तरी सीमा से सटे, मयमनसिंह विभाग के  नेत्रकोना जिले  में स्थित है।
बाहरी कड़ियाँ
श्रेणी:मयमनसिंह विभाग के उपजिले
गंजिकुंट (कडप)
गंजिकुंट (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
तृप्ति डिमरी
तृप्ति डिमरी (जन्म 23 फरवरी 1994 ) एक भारतीय अभिनेत्री हैं जो कि हिंदी फिल्मों में काम करती हैं। उन्होंने कई पीरियड फिल्मों में जैसेबुलबुल (2020) और कला में अभिनय किया।
आजीविका
डिमरी ने अपने अभिनय जगत की शुरुआत श्रेयस तलपड़े के निर्देशन में बनी 2017 की कॉमेडी फिल्म पोस्टर बॉयज़ के साथ  की, जिसमें सनी देओल,बॉबी देओल और तलपड़े ने मुख्य भूमिकाएँ निभाईं। यह मराठी फिल्म पोस्टर बॉयज़ की एक आधिकारिक पुनर्निर्माण था इसमें उन्हें तलपड़े की प्रेमिका के रूप में दिखाया गया था।  उनकी अगली फिल्म इम्तियाज अली की 2018 की रोमांटिक ड्रामा लैला मजनू में अविनाश तिवारी के साथ एक प्रमुख भूमिका में दिखाई दी। अन्ना एमएम वेटिकाड ने फ़र्स्टपोस्ट के लिए अपनी समीक्षा में,  कहा कि वह "अपनी लैला को एक धार के साथ "इम्ब्यू [डी] करती है जिसने चरित्र के निरंतर इश्कबाज़ी को खतरे के साथ विश्वसनीय बना दिया"।
डिमरी ने नायिका के रूप में अपनी सफलता हासिल की, अन्विता दत्त की 2020 की अलौकिक थ्रिलर बुलबुल में जिसमें उनके साथ राहुल बोस, पाओली डैम, अविनाश तिवारी और परमब्रत चटर्जी भी थे। अनुष्का शर्मा द्वारा निर्मित, इस फिल्म को आलोचकों और दर्शकों से सकारात्मक स्वागत मिला, जिसमें नारीवाद पर अपने रुख के लिए विशेष रूप से मुख्य भूमिका के लिए डिमरी के प्रदर्शन को सहारा गया। द हिंदू की नम्रता जोशी ने लिखा, "कमजोर और मासूम से लेकर रहस्यमय रुप में परिवर्तन तक, डिमरी एक अच्छी अदाकारा है जो अपनी आँखों से बहुत कुछ बोलती है। और दर्शक आनंद उठाते हैं।" उनके प्रदर्शन ने उन्हें एक वेब ओरिजिनल फिल्म में सर्वश्रेष्ठ अभिनेत्री के लिए फिल्मफेयर ओटीटी अवार्ड दिलाया।
डिमरी ने बुलबुल की टीम के साथ उनके अगले होम प्रोडक्शन काला के लिए फिर से काम किया। इस फिल्म को आलोचकों और दर्शकों द्वारा उसके प्रदर्शन, निर्देशन, पटकथा, छायांकन, उत्पादन डिजाइन और दृश्य शैली के लिए सकारात्मक समीक्षा प्राप्त हुई। 2022 के बेहतरीन प्रदर्शन में से एक के रूप में इस फिल्म की सराहना करते हुए कई आलोचकों ने डिमरी के प्रदर्शन की अत्यधिक प्रशंसा की गई।  इन्होंने मार्च 2022 में निर्देशक आनंद तिवारी की अभी तक बिना शीर्षक वाली फिल्म के लिए फिल्मांकन शुरू कर दिया है जिसमें उनके सहकलाकार विक्की कौशल है। वह रणबीर कपूर के साथ संदीप रेड्डी वांगा की एनिमल में भी अभिनय करेंगी।
मीडिया में
डिमरी को फोर्ब्स एशिया ने 2021 की 30 अंडर 30 सूची में शामिल किया था वह Rediff.com की 2020 की बॉलीवुड की सर्वश्रेष्ठ अभिनेत्रियों की सूची में 8वें स्थान पर रहीं वह टाइम्स ऑफ इंडिया की 2020 की 50 सबसे वांछनीय महिलाओं की सूची में 20वें स्थान पर रहीं
बरही, कटनी
बरही (Barhi) भारत के मध्य प्रदेश राज्य के कटनी ज़िले में स्थित एक नगर है।
निकोले
निकोले Greogorievich Natzvalov (रूसी: Николай Георгиевич Нацвалов) (1884 - 25 मई, 1919, व्लादिवोस्तोक) प्रथम विश्व युद्ध और विशेष मंचूरियन डिटेचमेंट के चीफ ऑफ स्टाफ, मेजर जनरल (1918) के प्रतिभागी थे।
उनका जन्म ट्रांसबिकेलिया में जॉर्जियाई - कोसाक परिवार (मूल उपनाम Natsvlishvili) में हुआ था। उन्होंने रूसो-जापानी युद्ध के दौरान अपनी सैन्य सेवा को निजी के रूप में शुरू किया। निम्नलिखित युद्ध के दौरान निकोले नट्टावलोव को चौथे डिग्री के सेंट जॉर्ज के आदेश और सेंट जॉर्ज के सम्मान हथियार से सम्मानित किया गया था।
अपने demobilization निकोले Natzvalov Transbaikal में सफेद आंदोलन में शामिल होने के बाद। उन्हें अटामन ग्रिगोरी सेमोनोव प्रथम संयुक्त विभाजन के चीफ ऑफ स्टाफ के रूप में नियुक्त किया गया था और 5 वें प्रियराम कोर (8 दिसंबर, 1918 से 25 मई, 1919) का नेतृत्व किया था। उसने आत्महत्या की।
नई टिहरी
विवरण
पर्वतों के बीच स्थित यह जगह काफी खूबसूरत है। हर वर्ष काफी संख्या में पर्यटक यहां पर घूमने के लिए आते हैं। यह स्थान धार्मिक स्थल के रूप में भी काफी प्रसिद्ध है। यहां आप चम्बा, बूढ़ा केदार मंदिर, कैम्पटी फॉल, देवप्रयाग आदि स्थानों में घूम सकते हैं। यहां की प्राकृतिक खूबसूरती काफी संख्या में पर्यटकों को अपनी ओर खिंचती है।
इतिहास
मूल टिहरी नगर भागीरथी और भीलांगना नदियों के संगमस्थल पर स्थित था, जिस स्थान को गणेशप्रयाग भी कहा जाता था। यह एक छोटा सा ग्राम हुआ करता था, लेकिन १८१५ में गढ़वाल के राजा सुदर्शन शाह ने इस नगर को अपनी रियासत की राजधानी बनाया, और इसी के नाम पर राज्य का नाम टिहरी-गढ़वाल रियासत पड़ा। १९०१ में टिहरी की जनसंख्या ३,३८७ थी, और इसका विस्तार लम्बाई में तीन चौथाई मील और चौड़ाई में लगभग आधा मील था। १८वीं शताब्दी में ईस्ट इंडिया कंपनी के जहाज़ टिहरी के पोत तक आते थे।
२१ वीं शताब्दी की शुरुआत में टिहरी बाँध के निर्माण के कारण पूरा टिहरी नगर जलमग्न हो गया। इस त्रासदी ने लगभग १,००,००० लोगों को प्रभावित किया था, जिनके निवास के लिए उत्तराखण्ड सरकार ने इस नगर की स्थापना की। इस नगर का निर्माण ९० के दशक में ही शुरू हो गया था, और इसके लिए ३ गांवों और थोड़ी वन भूमि का अधिग्रहण किया गया। २००४ तक टिहरी नगर को पूरा खाली कर वहां के निवासियों को नई टिहरी में स्थानांतरित कर दिया गया था।
भूगोल
टिहरी की स्थिति 30.38°N, 78.48°W पर है। यहां की औसत ऊँचाई 933 मीटर (3,061 फुट) है।
अवागमन
सबसे नजदीकी हवाई अड्डा जोलीग्रांट हवाई अड्डा है। टिहरी जोलीग्रांट से 93 किलोमीटर की दूरी पर है। ऋषिकेश सबसे नजदीकी रेलवे स्टेशन है। ऋषिकेश से टिहरी 76 किलोमीटर दूर स्थित है। नई टिहरी कई महत्वूर्ण मार्गो जैसे देहरादून, मसूरी, हरिद्वार, पौढ़ी, ऋषिकेश और उत्तरकाशी आदि जगहों से जुड़ा हुआ है। आस-पास की जगह घूमने के लिए टैक्सी द्वारा भी जाया जा सकता है।
निखिल सचान
निखिल सचान (जन्म 4 अगस्त 1986 को फतेहपुर, उत्तर प्रदेश में) एक भारतीय लेखक और स्तंभकार हैं। उन्होंने नमक स्वादानुसार  और जिंदगी आइस पइस,  नामक लघु कथाओं के दो संग्रह प्रकाशित किए हैं, साथ ही एक उपन्यास यूपी ६५ (युपी ६५)   जो बेस्टसेलर रहे हैं  उनकी शैली।  उन्होंने द लल्लांटोप और फ़र्स्टपोस्ट के ई-पत्रिकाओं में भी योगदान दिया है।
व्यक्तिगत जीवन
निखिल ने अपना बचपन कानपुर में बिताया और पंडित दीन दयाल उपाध्याय स्कूल में पढ़ाई की। अपनी स्कूली शिक्षा के बाद उन्होंने बनारस हिंदू विश्वविद्यालय के भारतीय प्रौद्योगिकी संस्थान में अध्ययन किया।  स्नातक की पढ़ाई पूरी करने के बाद उन्होंने दो साल गुड़गांव में काम किया, 2011 से 2013 तक उन्होंने इंडियन इंस्टीट्यूट ऑफ मैनेजमेंट, कोझीकोड में मैनेजमेंट की पढ़ाई की।  स्नातकोत्तर के बाद, वह एक बार फिर कॉर्पोरेट जीवन में शामिल हो गए और गुड़गांव में काम किया।  2016 में उन्होंने मुंबई में एक निवेश प्रबंधन फर्म के साथ काम करना शुरू किया।
लेखन कैरियर
निखिल की पहली पुस्तक एक लघु कहानी संग्रह थी जिसे 2013 में प्रकाशित नामकुम स्वेदसर कहा गया था। इसने टाइम्स ऑफ इंडिया, ओपन मैगज़ीन सहित कई राष्ट्रीय दैनिक समाचार पत्रों में ध्यान आकर्षित किया और इसे बीबीसी हिंदी की "टॉप 10 बुक्स ऑफ़ द ईयर" में सूचीबद्ध किया गया।   उनकी दूसरी पुस्तक, ज़िन्दगी आ पाइस, 2015 में प्रकाशित लघु कहानियों का एक और संग्रह थी, और इसे आलोचकों की प्रशंसा के साथ भी मिला।  स्क्रॉल.इन ने पुस्तक को "5 बुक्स टू रीड टू 2015" में सूचीबद्ध किया है  इस पुस्तक के साथ, निखिल को आउटलुक, और द क्विंट में भी चित्रित किया गया था।   यह पुस्तक आजतक की "2015 की सर्वश्रेष्ठ पुस्तकों की सूची" का भी हिस्सा थी।
निखिल ने ओडिशा लिटरेरी फेस्टिवल में और इंडिया टुडे कॉन्क्लेव में साहित्य पर बात की है। उन्होंने फ़र्स्टपोस्ट के लिए भी लिखा है।   निखिल की तीसरी पुस्तक यूपी 65 नामक एक पूर्ण-लंबाई वाला उपन्यास था, जो 2017 में जारी किया गया था। वह हिंदी फिल्मों के लिए पटकथा लिखने की प्रक्रिया में है।
बॉब ब्लैंड
मारी लिन फॉल्गर,  बॉब ब्लैंड के नाम से जाना जाता है (जन्म: 17 दिसंबर, 1982), एक अमेरिकी फैशन डिजाइनर और कार्यकर्ता हैं।  ब्लैंड ने 2017 महिला मार्च की सह-अध्यक्षता की।
प्रारंभिक जीवन और शिक्षा
दो पब्लिक स्कूल के शिक्षकों की बेटी, ब्लैंड का जन्म 1982 में वाशिंगटन, डीसी पास उत्तरी वर्जीनिया में हुआ था, जब वह आठ साल की थी तब तक सिलाई कर रही थी और हाई स्कूल में अपना पहला शो शुरू किया था, जिसमें 32 मूल रचनाएँ थीं। कैफेटेरिया और विज्ञान और प्रौद्योगिकी के लिए थॉमस जेफरसन हाई स्कूल से स्नातक किया और फैशन डिज़ाइन में डिग्री के साथ सवाना कॉलेज ऑफ़ आर्ट एंड डिज़ाइन ।
उन्होंने पोख चर्च में एक युवा मंत्री के रूप में कार्य किया, और 2005 में जब एक वुड्स एंड वाटर्स वर्ककैंप में गर्मियों के कर्मचारियों के रूप में काम करते हुए कहा कि वह चाहती हैं कि उनके आरोप "लोगों तक पहुंचें और उन्हें दिखाएं कि मसीह का प्यार क्या है"।
फैशन
उसने टॉमी हिलफिगर और राल्फ लॉरेन के लिए डिजाइन फ्लोर पर काम किया, और समानांतर में 2006 में अपना खुद का लेबल, ब्रुकलिन रॉयल्टी शुरू किया। ब्लांड ने स्थानीय स्तर पर उत्पादन का प्रयास किया, लेकिन कठिनाइयों का सामना करना पड़ा।  2014 में ब्लैंड ने कहा कि उनकी लाइन की स्थापना होने के बाद से चार से पांच फैशन वीक इवेंट्स में हिस्सा लिया।
निर्माण न्यूयॉर्क और नैतिक फैशन
2012 में ब्लैंड ने निर्माण न्यूयॉर्क की स्थापना की जो सनसेट पार्क ब्रुकलिन में 160,000 वर्ग फुट का औद्योगिक प्लाजा संचालित करता है, जिसका नाम परिधान, कपड़ा और पहनने योग्य टेक के लिए मैन्युफैक्चरिंग इनोवेशन हब, और स्वतंत्र डिजाइनरों के लिए एक कार्य स्थल है। ब्लैंड ने कांग्रेस के नेता निदिया वेलज़कज़ के साथ मिलकर काम किया और एनवाई शहर के अधिकारियों से अनुदान राशि का आग्रह किया, यूएस स्माल बिजनेस एडमिनिस्ट्रेशन और ग्रोथ एक्सिलरेटर फंड से अनुदान प्राप्त किया, जिसके बाद न्यूयॉर्क शहर से $ ३.५ मिलियन का अनुदान मिला।  2016 में संगठन अमेरिका के एडवांस्ड फंक्शनल फैब्रिक्स नामक एक पहल का हिस्सा था जिसे रक्षा विभाग से $ 75M संघीय अनुदान से सम्मानित किया गया था।
महिलाओं का मार्च
ब्लैंड फेसबुक चर्चाओं और टेरेसा शुक के साथ योजना के शुरुआती सदस्य थे, जिसका समापन वाशिंगटन में महिला मार्च में होगा और डोनाल्ड ट्रम्प के उद्घाटन के बाद आयोजित अंतरराष्ट्रीय मार्च में शामिल होंगे। जब उसे संगठन में शामिल किया गया तो उसने वाशिंगटन नेशनल को-चेयरमैन के रूप में कार्य किया।  फॉर्च्यून पत्रिका ने मार्च के संबंध में 100 सबसे महान नेताओं की सूची में उनका और आंदोलन के अन्य सार्वजनिक चेहरों का नाम दिया।
बाद में ब्लैंड ने चार्लोट्सविले में यूनाइट द राइट रैली की आलोचना की। ब्लैंड के अनुसार, सफेद महिलाओं को सफेद वर्चस्व में उलझा हुआ है क्योंकि वे सफेद विशेषाधिकार के कारण सफेद होने के कारण इससे लाभान्वित होते हैं, और इसलिए उन्हें रंग के लोगों को संघर्ष में आगे बढ़ने देना चाहिए।
न्यूजीलैंड क्राइस्टचर्च मस्जिद की शूटिंग के लिए "यहूदी प्रतिष्ठान" को दोष देने के लिए ब्लैंड ने आलोचना की।
व्यक्तिगत जीवन
ब्लैंड ने 2009 में अपने हाई स्कूल जानेमन, माइकल फाउलर से शादी की। उन्हें न्यूयॉर्क शहर में वॉल स्ट्रीट पर ट्रिनिटी चर्च में पहना गया था।  वेस्ट फिलाडेल्फिया में एक ऐतिहासिक घर खरीदने के बाद उन्होंने शहर छोड़ दिया।
ब्लैंड की दो बेटियाँ हैं, एक का जन्म 2011 में और दूसरे का जन्म 2016 के अमेरिकी चुनाव के तुरंत बाद हुआ। 2017 में महिला मार्च की घटनाओं के दौरान वह अक्सर अपनी बच्ची को अपने साथ मंच पर ले आती थी, उसके साथ फोटो खिंचवाती थी और आधुनिक मातृत्व के विषय पर बात करती थी।  वह कहती है कि यह उसे दुनिया को बेहतर बनाने के लिए नया दृष्टिकोण और कारण देता है।